Dum in hujus seculi laboriosa vivitur peregrinacione, summopere providendum est qualiter possimus comissa nostra tergere. Igitur ego Aquinus et uxor mea quondam, Doda nomine, scelerum nostrorum enormitatem considerantes, et quod est salubrius, illam Domini nostri Jesu Christi dulcissimam vocem delectantes, qua ait: «Omnis qui reliquerit domum, vel fratres aut sorores, aut patrem au matrem, au uxorem au filios, au agros, propter nomen meum, centuplum accipiet et vitam eternam possidebit.» Primo quidem, juxta predictam vocem, me ipsum omnipotenti Deo, Patri et Filio ejus unigenito et sancto Spiritui Paraclito, sanctæ videlicet Trinitati offero, per abrenunciacionem seculi et habitus commutacionem; deinde res nostras, una cum consensu et confirmatione filiorum nostrorum, Teuderici videlicet, Aquini, Hugonis et Rotberti, ipsi omnipotenti Deo, cui et semet ipsum et sanctæ Mariæ Dei genitrici, necnon et beatis apostolis ejus Petro scilicet et Paulo, in monasterio Cluniaco, cui domnus Heymardus abbas preesse videtur, in perpetuum tradimus atque transfundimus. Sunt autem predicte res in pago Matisconense, in villa quæ dicitur Macerias et in altera quæ vocatur Neronda, super fluvium Graona, cum æcclesia in honore sancti Juliani, cum mansis et mancipiis utriusque sexus, vineis, pratis, molendinis, silvis, et in alio loco, mansionile qui dicitur Vallis, cum vineis, pratis, pascuis, et quicquid juste ad predictam potestatem pertinere videtur, cum omnibus appendiciis vel adjacenciis, intus et foris sibi pertinentibus, cumque omni integritate. Illa omnia Domino Deo et sanctis apostolis ejus in predicto monasterio, ut jam dixi, donamus, donatumque in perpetuum esse volumus, in primis pro remedio animæ senioris mei Gisleberti comitis, qui mihi ista omnia dedit, et ut jure hereditario possiderem, impetrato a rege Ludovico precepto, honorifice concessit, deinde pro salute animarum nostrarum et infantum nostrorum, omniumque fidelium christianorum, ut a presenti die faciant monachi quicquid inde voluerint. Si quis vero ..... S. Gisleberti comitis, qui donationem istam confirmavit. S. Aquini, Dodæ, Aquini, Hugonis, Rotberti, Leudtaldi, Ayglaldi, Eurardi, Gibuini, Stephani, Bernardi, Deodati. Gildebodus, peccator episcopus, huic decreto prolecto sub anathemate. Thodoricus clericus, Jacob, Aquini, Humberti, Jacob, Arnulfi, Alberici, Girardi, Wurani, Odoni, Rodulfi, Warenberti, Adalberti, Jamonis, Umberti, Arnaldi, Azio, item Azio, Rodinci, Rodberti vicecomitis, Letbaldi vicecomitis, Ayrardi, Wilenci, Rodulfi comitis, Widonis, Girardi, Aldonis, Enrici. Rotardus scripsit mense maio, anno XII regnante Ludovico rege, qui de eadem donatione preceptum jussit fieri et sigillo suo insigniri.